
МИНИСТЕРСТВО НА ЗЕМЕДЕЛИЕТО И ХРАНИТЕ

СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО

5300 Габрово, ул ”Бодра смяна”№3, ПК 3 ,тел. 066 800077; факс: 066 800094

e-mail: dpgabrovo@mzh.government.bg   office@scdp.bg
______________________________________________________________________________

УТВЪРЖДАВАМ:

ИНЖ.ТОДОР БОНЕВ

И.д. Директор на Северноцентрално

държавно предприятие ДП Габрово

ВЪТРЕШНИ ПРАВИЛА

за поддържането на профила на купувача

в Северноцентралното държавно предприятие” ДП Габрово
       Тези Вътрешни правила са изготвени и утвърдени на основание чл.42 от Закона за обществените поръчки, обн., ДВ, бр. 13 от 16.02.2016 г., в сила от 15.04.2016 г.и Глава Четвърта, раздел ІІІ от Правилника за прилагане на Закона за обществените поръчки

РАЗДЕЛ I
ОБЩИ ПОЛОЖЕНИЯ

Чл.1. (1). С вътрешните правила се уреждат условията и редът за публикуване на информация в профил на купувача. Задълженията за изпращане на информация до „Официален вестник” на Европейския съюз, АОП и вписването и в Регистъра за обществени поръчки, осъществяването на контрол на изпълнението на сключените договори, както и отговорностите по архивирането и съхранението на проведените и приключили процедури по ЗОП.

(2). С настоящите вътрешни правила се цели постигането на пълно съответствие с принципите, условията и редът за възлагане на обществени поръчки, осигуряването на ефективност при разходването на средствата, предвидени в годишния финансов план, гарантирането на публичност и прозрачност на провежданите процедури, осигуряването на свободна и лоялна конкуренция, равнопоставеност и недопускане на дискриминация. 

Чл.2. ”СЦДП” ДП е собственик на уеб сайт с домейн scdp.bg, в който е обособена самостоятелна страница със съдържание отговарящо изцяло на изискванията за информация необходима за публикуване в „Профил на купувача. 

Чл.3. Обществените поръчки в „СЦДП” ДП се провеждат при условията и реда, предвидени в Закона за обществени поръчки /ЗОП/, Правилника за прилагане на Закона за обществени поръчки /ППЗОП/ и действащото законодателство. 
РАЗДЕЛ ІІ
ВЪТРЕШНА ОРГАНИЗАЦИЯ И

 СТРУКТУРА НА КОМУНИКАЦИЯТА


Чл. 4. (1) Официален e-mail адрес на СЦДП ДП е office@scdp.bg.


(2) Официални e-mail адреси на териториалните поделения на СЦДП ДП са: 

1. ДГС Болярка ТП -  bolqrka@scdp.bg
2. ДГС Буйновци ТП - buinovtsi@scdp.bg
3. ДГС Бяла ТП - bqla@scdp.bg
4. ДЛС Воден ТП - voden@scdp.bg
5. ДГС Габрово ТП - gabrovo@scdp.bg
6. ДГС Горна Оряховица ТП - g.orqhovitsa@scdp.bg
7. ДЛС Дунав Русе ТП -  dunav@scdp.bg 

8. ДГС Елена ТП -  elena@scdp.bg
9. ДЛС Каракуз ТП - karakuz@scdp.bg
10. ДГС Плачковци ТП - plachkovtsi@scdp.bg
11. ДЛС Росица ТП - rositsa@scdp.bg
12. ДГС Разград ТП - razgrad@scdp.bg
13. ДГС Свищов ТП - svishtov@scdp.bg
14. ДГС Севлиево ТП - sevlievo@scdp.bg
15. ДГС Сеслав ТП - seslav@scdp.bg
16. ДГС Силистра ТП - silistra@scdp.bg
17. ДГС Тутракан ТП - tutrakan@scdp.bg
         Чл.5. (1). Директорът на „СЦДП” ДП определя лица, които имат достъп до официалния e-mail на предприятието.
              (2). Директорите на териториални поделения определят лица, които имат достъп до e-mail на съответното териториално поделение.

Чл.6. Централно място в комуникационната мрежа на „СЦДП” ДП заема официалния e-mail на предприятието.

Чл.7. Входящата и изходяща кореспонденция свързана с електронните пощи при „СЦДП” ДП е съпроводена с електронна „обратна разписка”, която удостоверява получаването на определено електронно писмо.

Чл.8. С оглед гарантиране проследяемостта на електронните съобщения и доказване на съдържанието на електронните база данни, „СЦДП” ДП ползва нает външен сървър, който се намира на територията на Република България.

РАЗДЕЛ ІІІ

ПУБЛИКУВАНЕ НА ПРОФИЛА НА КУПУВАЧА

      Чл. 9. Публикуването на информация в профила на купувача се осъществява в следната последователност:

          А.В случай, че поръчката се провежда от централното управление на предприятието.

           1. Всички документи се заявяват за публикуване от администратор, който има достъп до административна обособена част от уеб сайта на предприятието.
           2.В случай, че се публикуват допълнителни документи към вече обявени поръчки със заявяването на документите се посочва референтния номер на поръчката в профила на купувача.
           3.В случай, че всички необходими документи са налични и/или отговарят на изискванията на ЗОП администратора дава електронна резолюция и прави самата публикация. 
            Б. В случай, че поръчката се провежда от териториалните поделения на предприятието.

           1. Всички документи се заявяват за публикация от отговорния служител за съответното поделение.
           2. След това процедурата започва съгласно точка А.
     Чл. 10 (1). „Северноцентрално държавно предприятие” ДП поддържа профил на купувача, който представлява обособена част от електронна страница scdp.bg. 

         (2). Без да се нарушават приложими ограничения във връзка с обявяване на чувствителна търговска информация и правилата на конкуренцията, в профила на купувача под формата на електронни документи се публикуват: 

         1.  предварителните обявления

         2.  всички решения, обявления и покани, свързани с откриването, възлагането, изпълнението и прекратяването на обществените поръчки;

         3.  документациите за обществени поръчки, с изключение на случаите, при които поради технически причини или такива, свързани със защита на информацията, не е възможно осигуряване на неограничен, пълен и пряк достъп чрез електронни средства;

         4. разясненията, предоставени от възложителите във връзка с обществените поръчки;

         5. протоколите и окончателните доклади на комисиите за провеждане на процедурите;

         6. договорите за обществени поръчки и рамковите споразумения, включително приложенията към тях;

           7.  допълнителните  споразумения за изменения на договорите за обществени поръчки и рамковите споразумения;

           8.  обявите за събиране на оферти и поканите до определени лица;

           9. становищата на Агенцията по обществени поръчки във връзка с осъществявания от нея предварителен контрол.

          10. всякаква друга полезна обща информация като лице за контакти, номер на телефон и факс, пощенски и електронен адрес и други документи и информация, касаещи публичността и прозрачността на провежданите в „СЦДП” ДП процедури; 

         (3). Посочените по-горе документи се обособяват в електронна преписка за всяка отделна обществена поръчка, рамково споразумение или квалификационна система, със собствен номер и дата на създаването.

        (4). Преписката се поддържа в профила на купувача до изтичането на 3 години от: 

         1. прекратяването на процедурата, съответно публикуването на съобщението - когато не е сключен договор; 

         2. изпълнението на всички задължения по договора, съответно на всички задължения по договорите в рамковото споразумение, квалификационната система и динамичната система за покупки. 

         (5). Когато до документацията по дадена обществена поръчка не може да се осигури неограничен, пълен и пряк достъп чрез електронни средства по причини свързани със защита на информацията или поради други технически причини, тогава чрез профила на купувача се оповестяват начинът, мястото и редът за получаване на документите. 

         (6). С публикуването на документите на профила на купувача се приема, че заинтересованите лица, кандидатите и/или участниците са уведомени относно отразените в тях обстоятелства, освен ако друго не е предвидено в закона. 

         Чл.11 (1) . Директорът на „СЦДП” ДП осигурява неограничен пълен, безплатен и пряк достъп до всички документи, публикувани на профила на купувача и същевременно спазва следните  сроковете за публикуване на определени документи, както следва:
	1
	Всички решения и обявления
	в деня на публикуването им в регистъра

	2
	Решенията за:

      одобряване на поканата за потвърждаване на интерес; 

      предварителен подбор; 

      приключване на диалога; 

      за определяне на изпълнител; 

      за класиране на участниците в конкурс за проект и/или за присъждане на награди и/или други плащания в конкурс за проект; 

      за прекратяване на процедурата; 

      създаване на квалификационна система за включването или за отказа за включване на заинтересовани лица в динамичната система за покупки или в квалификационна система; 

      прекратяване участието в динамична система за покупки или в квалификационна система на лица, които са включени в нея.
	в деня на изпращането им на лицата, заявили интерес, на кандидатите или на участниците, а когато не подлежат на изпращане - в деня на издаването им;

	3
	Поканите в случаите на ограничена процедура, състезателен диалог, партньорство за иновации, състезателна процедура с договаряне или процедура нa договаряне с предварителна покана за участие. (чл. 34, ал. 1)
	в деня на изпращането им на избраните кандидати

	4
	Поканите за потвърждаване на интерес, когато процедурата е открита с обявление за предварителна информация или периодично индикативно обявление  (чл. 34 ал. 2)
	в деня на изпращането им до лицата, които са заявили интерес за участие

	5
	Протоколите и окончателните доклади на комисиите за провеждане на процедурите
	в деня на изпращането на съответното решение по чл. 22, ал. 1, т. 4 - 10 ЗОП, в зависимост от вида и етапа на процедурата  



	6
	Договорите за обществени поръчки и рамковите споразумения, включително приложенията към тях
	в деня на публикуване на обявлението за възлагане на поръчка в регистъра

	7
	Допълнителните споразумения за изменения на договорите за обществени поръчки и рамковите споразумения
	а) когато са сключени на основание чл. 116, ал. 1, т. 2
 и 3
 ЗОП - в деня на публикуване на обявлението за изменение в регистъра; 

б) когато са сключени на основание чл. 116, ал. 1, т. 1
, 4 - 6
 ЗОП - до 7 дни от сключване на допълнителното споразумение; 



	8
	Становищата на АОП във връзка с осъществявания от нея предварителен контрол
	в 10-дневен срок от получаването им от възложителя или от публикуването им в регистъра

	9
	Цялата информация, разменена по повод подготовката за възлагане на обществена поръчка, включително резултатите от проведените от възложителя пазарни консултации, получените съвети от независими експерти, органи или от участници на пазара (чл. 44, ал. 3, т. 1)
	в 5-дневен срок след извършване на съответното действие

	10
	Съобщението за прекратяване на възлагането заедно с мотивите
	в деня на прекратяването


     (2) Решенията по т. 2 от таблицата по-горе се изпращат по един от избраните  от Възложителя и посочен  начини:

1. на адрес, посочен от кандидата или участника:

           а) на електронна поща, като съобщението, с което се изпращат, се подписва с електронен подпис, или 

           б) чрез пощенска или друга куриерска услуга с препоръчана пратка с обратна разписка; 

           2. по факс. 

         Избраният от Възложителя начин  позволява удостоверяване на датата на получаване на решението.

          (3). Когато някое от  решенията по ал.1 не е получено от кандидата или участника по един от описаните начини, Възложителят публикува съобщение до него в профила на купувача. Съобщението се публикува в деня, в който е узнато, че решението не е получено. В този случай решението се смята за връчено от датата на публикуване на съобщението.

         Чл.12. (1). Друга информация, която се публикува в профила на купувача

                (2). Съгласно чл. 53 от Правилника при промяна в датата, часа или мястото за отваряне на заявленията за участие или на офертите кандидатите или участниците се уведомяват за това чрез профила на купувача. Уведомлението трябва да бъде публикувано в профила най-малко 48 часа преди ново определения час.

               (3).Когато комисията на възложителя, в хода на работата си след отваряне на заявленията за участие или офертите, установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията посочва същите в протокола по чл. 54, ал. 7 ППЗОП, който също се публикува в профила на купувача.

                (4) В профила на купувача се обявява датата, часа и мястото на отваряне на ценовите предложения, което трябва да се направи поне два работни дни предварително.  

                (5) В процедурите за провеждане на конкурс за проект, като част от процедура за възлагане на обществена поръчка за услуга, когато Възложителят възнамерява впоследствие да възложи поръчка по чл. 79, ал. 1, т. 9 ЗОП той трябва да обяви поименно лицата, номинирани за членове на журито, както и резервните членове, ако не са посочени в обявлението, най-малко 14 дни преди крайния срок за получаване на конкурсните проекти. Всеки заинтересован от участие в конкурса може да подаде писмено мотивирано възражение срещу номиниран член на журито и срещу резервен член, с когото е в отношения, които пораждат конфликт на интереси, в 3-дневен срок от обявяване на номинираните лица. Ако възраженията са основателни възложителят заменя съответното лице, номинирано за член на журито или за резервен член в 3-дневен срок като окончателният поименен състав на журито (и на резервните членове) се обявява най-късно до крайния срок за получаване на конкурсните проекти. Всички тези действия възложителят е длъжен да оповести чрез профила на купувача. 

                 (6) Когато Възложителят възлага обществени поръчки на ниска стойност по реда на Глава девета, той публикува в профила на купувача обява за събиране на оферти. Същата се изготвя по образец и трябва да съдържа най-малко информацията по Приложение № 20 от ЗОП. В същия ден той публикува кратка информация за поръчката на портала чрез директно въвеждане чрез специализиран софтуер, предоставен от АОП. Информацията съдържа освен данни за възложителя, кратко описание на предмета на поръчката, прогнозната стойност и срока за получаване на оферти и връзка към съответния раздел в профила на купувача, в който са публикувани обявата и други документи, свързани с обществената поръчка. След приключване на работата на комисията, съставеният от нея и утвърден от възложителя протокол за разглеждане и оценка на офертите и за класиране на участниците, се изпраща в един и същи ден на участниците и се публикува в профила на купувача. 

     Чл.13.(1). В документите по чл.10 от настоящите вътрешни правила, които 

се публикуват в профила на купувача, се заличава информация, за която участниците са 

се позовали на конфиденциалност  във връзка с наличието на търговска тайна по чл.102

ал.1от ЗОП, както и информацията, която е защитена със закон. На мястото на заличената информация се посочва правното основание за заличаването. 

        (2). Заличаването на информация се извършва от определен член от комисията за получаване, разглеждане и оценка на офертите по всяка конкретна процедура. Същият предава документите, подлежащи на публикуване в профила на купувача на определеното за това лице, така че да бъдат спазени сроковете по чл.24 от Правилника 

за прилагане на Закона за обществените поръчки; 

      Чл.14. Ако друго не е определено в ЗОП, документите по чл.10 от настоящите вътрешни правила, които се публикуват в РОП или на Портала за обществени поръчки, и документациите за участие се публикуват в профила на купувача в първия работен ден, следващ деня на изпращането им в агенцията. 

      Чл.15.Документите и информацията по чл. 10 от настоящите вътрешни правила, които се отнасят до определена обществена поръчка, рамково споразумение или квалификационна система, се обособяват в електронна преписка в профила на купувача със собствен номер и дата на създаването. 
       Чл.16. (1). Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.

             (2). Възложителят може да сключи договор за обществена поръчка преди изтичането на 14-дневния срок от уведомяването на заинтересованите кандидати и/или заинтересованите участници за решението за определяне на изпълнител в следните случаи:

             1. изпълнителят е определен в резултат на:

             а) процедура по чл. 18, ал. 1, т. 8 – 10 и 13 и има само един поканен участник, или

             б) процедура по чл. 18, ал. 1, т. 8 – 10 и 13, открита на основание чл. 79, ал. 1, т. 4,  чл. 164, ал. 1, т. 3 или 4, или чл. 182, ал. 1, т. 1 и има повече поканени участници;

             2. определеният за изпълнител е единственият заинтересован участник и няма заинтересовани кандидати, или

             3. договорът се сключва въз основа на рамково споразумение с един участник.

            (3).Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение или когато процедурата е открита на основание чл. 79, ал. 1, т. 4, чл. 164, ал. 1, т. 3 или 4, или чл. 182, ал. 1, т. 1.

РАЗДЕЛ IV

КОНТРОЛ ПО ИЗПЪЛНЕНИЕТО НА ДОГОВОР

ЗА ОБЩЕСТВЕНА ПОРЪЧКА

Чл.17. Контрол по изпълнението на настоящите правила се осъществява от главния юрисконсулт на предприятието.

Чл.18. Преди публикуването на информация в профила на купувача лицето отговорно за административната част на профила на купувача извършва служебна проверка на съдържанието и дава електронна резолюция за публикуване на обявата.
РАЗДЕЛ V

ЕЛЕКТРОННО ДОСИЕ НА ОБЩЕСТВЕНА ПОРЪЧКА

СРОКОВЕ И РЕД ЗА СЪХРАНЕНИЕ НА ДОКУМЕНТАЦИЯТА

Чл.19. (1). За всяка процедура по ЗОП се създава електронно досие в профила на купувача.

                   (2). Документите, които се отнасят до определена обществена поръчка, рамково споразумение или квалификационна система, се обособяват в електронна преписка в профила на купувача със собствен номер и дата на създаването. Преписката се поддържа в профила на купувача до изтичането на 3 години от:

                 1. прекратяването на процедурата, съответно публикуването на съобщението за прекратяване  на поръчката до сключване на договора за възлагане на обществената поръчка– когато не е сключен договор; 

                 2. изпълнението на всички задължения по договора, съответно на всички задължения по договорите в рамковото споразумение, квалификационната система и динамичната система за покупки.

Чл.20. Отговорност за пълнотата на досието за обществената поръчка носи длъжностното лице, на което е било възложено публикуването на информация в профила на купувача.  

Чл.21.(1).След приключването на процедурата и сключване на договора досието на обществената поръчка се комплектува според изискванията на правилата, като в процеса на изпълнение на договора до неговото приключване към досието се добавят всички документи, свързани с конкретната процедура за окончателно комплектуване. 

     (2). Досиетата и информацията се съхраняват за срок 5 години от датата на приключване изпълнението на договора за обществена поръчка или от датата на прекратяване на процедурата.
Чл.22. За неуредените въпроси в настоящите Вътрешни правила се прилагат разпоредбите на Закона за обществените поръчки, Правилника за прилагане на Закона за обществени поръчки и действащото законодателство.

            Чл.23. Актуализация на настоящите вътрешни правила се извършва при промяна на нормативната уредба свързана с  обществените поръчки. 

ПРЕХОДНИ И ЗАКЛЮЧИТЕЛНИ РАЗПОРЕДБИ

             §1. Вътрешните правила влизат в сила от датата на утвърждаването им 
















